WORK ร่วงหนัก 8% ต่ำสุดในรอบ 1 ปี ฟากโบรกฯปรับลดคาดการณ์กำไรปี 61-62
WORK ร่วงหนัก 8% ต่ำสุดในรอบ 1 ปี ฟากโบรกฯปรับลดคาดการณ์กำไรปี 61-62 โดย ณ เวลา 15.27 น. อยู่ที่ระดับ 55.50 บาท ลบ 4.75 บาท หรือ 7.88% ด้วยมูลค่าซื้อขาย 409.13 ล้านบาท
14 พ.ค. 2561

ผู้สื่อข่าวรายงานว่า บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ณ เวลา 15.27 น. อยู่ที่ระดับ 55.50 บาท ลบ 4.75 บาท หรือ 7.88% ด้วยมูลค่าซื้อขาย 409.13 ล้านบาท ราคาหุ้นร่วงหนักในรอบ 1 ปี โดยนับตั้งแต่หุ้นเคยลงไปทดสอบระดับ 55.25 บาท เมื่อวันที่ 12 พ.ค. 60

บล.ดีบีเอสฯ ระบุในบทวิเคราะห์ ว่า WORK รายงานกำไรไตรมาส 1/61 เท่ากับ 166 ล้านบาท (-4%เทียบช่วงเดียวกันของปีก่อน) จากรายได้ลดลง 10%เทียบช่วงเดียวกันของปีก่อน แม้ว่าอัตราค่าโฆษณาจะเพิ่ม 30-40% เทียบช่วงเดียวกันของปีก่อน คาดว่าจะเป็นผลจาก Utilisation rate ที่ต่ำลงมาก อัตรากำไรขั้นต้นต่ำลงเหลือ 45.8% ในไตรมาส 1/61 จาก 51.3% ในไตรมาส 1/61
ปรับลดคาดการณ์กำไรปี 61-62 – ทาง DBSV ปรับลดประมาณการกำไรปี 61-62 ลง 19% และ 18% ตามลำดับ สะท้อน Utilisation rate ที่ต่ำลงเป็น 69% (เดิม 70%) และปรับลดอัตรากำไรขั้นต้นลง ทั้งนี้เรทติ้งจะปรับขึ้นไปที่ระดับเดิม 1.3-1.4% นั้นต้องใช้เวลา
บล.เคจีไอ ระบุในบทวิเคราะห์ WORK* แนะนำ “ถือ” เป้าพื้นฐาน 67.5 บาท รายงานกำไรสุทธิไตรมาส 1/61 = 166 ล้านบาท พลิกจากขาดทุนสุทธิในไตรมาส 4/60 แต่ลดลงเมื่อเทียบกับไตรมาส1/61 ต่ำกว่าที่คาด -16% และต่ำกว่าที่ Consensus คาด -26% ฝ่ายวิจัยฯจึงปรับลดประมาณการลงสะท้อนผลการดำเนินงานที่อ่อนแอกว่าคาด ปรับคำแนะนำลงเป็นถือ (เดิมซื้อ) – ปรับราคาพื้นฐานลงเป็น 66 บาท (เดิม 81 บาท) อิงกับวิธี DCF (WACC 8.8%)